Alexander Straus

Alexander Straus (født 20. oktober 1975) er en norsk fotballtrener som har vært hovedtrener for FC Bayern Münchens kvinnelag siden juli 2022.

Trenerkarriere 
Han startet trenerkarrieren i Varegg, klubben han også var aktiv i som spiller. 

Straus ble hentet til Nest-Sotra som assistenttreneren til David Nielsen. Duoen tok klubben opp fra 2. til 1. divisjon før Nielsen ble hentet til Strømsgodset som Ronny Deilas assistent. Da overtok Straus som hovedtrener i Nest-Sotras første sesong i 1. divisjon.

Da David Nielsen overtok som hovedtrener i Strømsgodset i 2014, ble Straus hentet som assistenttrener og duoen ble dermed gjenforent. Etter 3,5 år i Strømsgodset først som assistenttrener og deretter toppspillerutivkler ga han seg i klubben i 2017.

I 2018 tok han over som hovedtrener for kvinnelaget til Sandviken i Toppserien. Han tok klubben til sin første cupfinale siden 1995 og en 4. plass i Toppserien.

Han ble høsten 2018 ansatt som ny hovedtrener for det norske U23-landslaget for kvinner. Fra sommeren 2019 ledet han også det norske J19-landslaget.

I september 2020 ble det kjent at Straus igjen tok over som hovedtrener i Sandviken. I 2021 ledet han klubben til sitt første seriemesterskap noensinne, samt at de tok seg til cupfinalen. Før 2022-sesongen ble Sandviken en del av Sportsklubben Brann og Straus ble dermed Brann Kvinners første hovedtrener.

I juni 2022 ble det kjent at Straus ble ny hovedtrener for kvinnelaget til Bayern München. I sin første sesong i klubben ledet han Bayern München til seriemesterskap i den tyske Bundesligaen.

Referanser

Eksterne lenker 

Norske fotballtrenere